VP Records ni jina la studio ya kurekodi muziki wa Reggae inayojisimamia ambayo inapatikana mjini Queens, New York. Inajulikana sana kwa kuwatayarishia muziki waimbaji wengi wa Kikaribi. VP Records ni lebo iliyoanzishwa mnamo 1979 na marehemu Vincent "Randy" Chin na mkewe Patricia Chin, Wajamaica wenye asili ya Kichina ambao walikuwa wakimiliki lebo ya Randy's Records Mjini Kingston, Jamaica (inavyoonekana katika filamu ya ‘’Rockers’’) na pia Studio 17. Katika ti ya miaka ya 1970s wawili hawa walihamia Jiji la New york, huku wakianzisha duka la kuuza rekodi mjini Brooklyn liitwalo VP Records mnamo 1975, mahali ambapo waliuza na kusambaza rekodi kutoka huko. Mnamo 1979 walihamisha makao ya gala hilo la muziki kwenda Queens, Jamaica. Mnamo 1993, lebo ya rekodi ilianzishwa baada ya duka la rekodi kunawili. Jina la lebo limetokana na nukta za kwanza za majina ya waanzilishi. Lebo hii ilijiimarisha kuwa moja kati ya lebo huru kubwa zaidi kwa muzikiwa mienendo ya Reggae na dancehall. Kwa umaarufu wa sauti ya riddim kutoka mapema mwaka wa 2000, lebo hii ilileta ufanisi mkuu kwa wasanii wengi katika dunia nzima kama vile Sean Paul kupitia kwa mikataba ya lebo na lebo ya Virgin Music Canada na Atlantic Records inayomilikiwa na Warner Music.